User:T0138550F/sandbox

ரொட்டி ஜான் (Roti John) ‘ரொட்டி ஜான்’ என்பது என்ன? நீளவாக்கில் வெட்டிய பிரஞ்சுரொட்டியை முட்டை, கொத்திய இறைச்சி, நறுக்கிய வெங்காயம் ஆகியவற்றின் கலவையில் உட்புறமாக தோய்த்து எடுத்து வெண்ணெய் தடவிய தட்டையான பாத்திரத்தில் கலவை தடவிய பகுதியை வேக வைத்து எடுப்பதாகும். இதை முழு உணவாகவும் சிற்றுண்டியாகவும் உண்ணலாம். சுவைக்கு மிளகாய், தக்காளிச் சாற்றைத் தொட்டு உண்ணலாம். ‘ரொட்டி ஜான்’ உருவான கதை ‘ரொட்டி ஜான்’ சிங்கப்பூருக்கே உரிய உணவு எனலாம். 1960 ஆண்டுகளில் செம்பாவாங் வட்டாரத்தில் வசித்த ஒரு தள்ளுண்டி உணவங்காடியின் சமையல் திறனால் உருவானது. இங்கு வேலை பார்த்த ஆங்கிலேயர் ஒருவர் ஆங்கில உணவான ‘பெக்கர்’(Burger) செய்து தரும்படி உணவங்காடியைக் கேட்டுக்கொண்டார். ஆங்கில மொழியை நன்கறியாத உணவங்காடி ஆங்கில மொழி சிறிது அறிந்தவர்களின் துணையோடு ஆங்கிலேயரின் தேவையைப் புரிந்துகொண்டார். அத்தகைய உணவு அப்போதைய சிங்கப்பூரில் எங்கும் விற்கப்படவில்லை. உணவங்காடி தன் கற்பனைத்திறனால் பெக்கர் போன்ற உணவைத் தயாரிக்க முயன்றார். கொத்திய இறைச்சி, வெங்காயம் ஆகியவற்றை முட்டைக்கலவையில் சேர்த்தார். நீளவாக்கில் இரண்டாக வெட்டப்பட்ட ரொட்டியை கலவையில் உட்பக்கமாகத் தோய்த்து எடுத்தார். ரோட்டியைத் தட்டையான பாத்திரத்தில் வெண்ணெய்யை இட்டு வாட்டி எடுத்தார். வாட்டிய ரொட்டியைத் தக்காளிச்சாற்றுடன் பரிமாறினார். அதைச் சுவைத்த ஆங்கிலேயர் மகிழ்ச்சியடைந்தார். அந்நாளிலிருந்து உணவங்காடி ஆங்கிலேயரை கூவி அழைத்தபோது, “வாருங்கள்! இந்த ரொட்டியைச் சுவைத்துப் பாருங்கள், ஜான்?” என்று சொன்னதால் அவ்வுணவுக்கு ‘ரொட்டி ஜான்’ எனப் பெயர் வந்தது. ரொட்டி ஜானைக் குறிப்பாக யார் அறிமுகப்படுத்தினார் என்பதை நிச்சயமாகக் கூறமுடியவில்லை. ஆனால் அதை அடிப்படையாகக் கொண்ட பலதரப்பட்ட படைப்புகள் ஆசிய நாடுகளில் பவனி வந்துகொண்டிருக்கின்றன. தழுவல் : http://eresources.nlb.gov.sg/infopedia/articles/SIP_1663_2010-04-15.html படைப்பாளர்: ரா.கார்த்திக் உயர்நிலை 2 விரைவுநிலை செம்பாவாங் உயர்நிலைப்பள்ளி